กระทรวงสาธารณสุข เฝ้าระวังโรคฝีดาษวานรตลอดเวลา ยืนยันยังไม่พบผู้ป่วยในประเทศ
นพ.โสภณ เอี่ยมศิริถาวร อธิบดีกรมควบคุมโรค กล่าวถึงโรคฝีดาษวานร ว่า อยู่ระหว่างการเฝ้าระวัง ซึ่งที่ผ่านมาพบเพียงผู้ป่วยต้องสงสัย แต่เมื่อตรวจแล้วเป็นโรคอื่น โดยการเฝ้าระวังมีการแจ้งเตือน ตั้งแต่ผู้ที่เดินทางจากต่างประเทศ เพราะขณะนี้การแพร่ระบาดส่วนใหญ่อยู่ในทวีปยุโรปเป็นหลัก นักท่องเที่ยวที่เดินทางเข้ามาทุกคนจะได้รับการแจ้งเตือนตั้งแต่ก่อนการเดินทาง มีการส่งเอกสารแนะนำไปให้ สำหรับนักท่องเที่ยวที่ลงทะเบียนผ่านระบบ Thailand pass ขณะเดียวกันเครือข่ายโรงพยาบาลในประเทศ ทั้งภาครัฐและเอกชนก็ร่วมกันเฝ้าระวัง ทั้งนี้ประชาชนก็จะต้องระมัดระวังเรื่องการมีพฤติกรรมไม่เสี่ยงต่อการติดเชื้อ เช่น หากพบบุคคลที่มีแผล มีตุ่มน้ำตามผิวหนัง มีโอกาสที่จะเป็นโรคติดต่อทางผิวหนังจะต้องระมัดระวังและเข้ารับการตรวจวินิจฉัยส่วนเรื่องความเป็นไปได้เกี่ยวกับวัคซีนของโรคฝีดาษวานร ปลัดกระทรวงสาธารณสุข ได้ให้นโยบาย เตรียมความพร้อมบริหารจัดการวัคซีนวันนี้ได้บริหารไปยังองค์การอนามัยโลก ต่างประเทศที่มีวัคซีนอยู่ ซึ่งอยู่ระหว่างการดำเนินการ แต่คิดว่าวัคซีนไม่ใช่เป็นมาตรการหลักในการจัดการกับโรคฝีดาษวานร แต่เพื่อความอุ่นใจกรณีเกิดเหตุฉุกเฉิน